Държавен вестник, бр. 5, 2026 г., стр. 81

БРОЙ  5	
Д Ъ Р Ж А В Е Н  В Е С Т Н И К 	
СТР.  81  
координация. Личностните качества, които подпомагат ефективното изпълнение на дейностите, 
са дисциплинираност, внимание към детайла, отговорност, умения за работа в екип и 
способност за работа под напрежение.   
Работата изисква прецизност, спазване на технологични инструкции и нормативна уредба, 
свързана с безопасността на труда и техническата експлоатация. Резултатът от изпълнението на 
дейностите е технически изправно и безопасно оборудване, готово за експлоатация съгласно 
зададените параметри, както и коректно попълнена съпътстваща документация. 
 
2.2. 
Трета степен на професионална квалификация по професията 
Професията „Железопътна механизация“ с трета степен на професионална квалификация 
обхваща дейности, изискващи задълбочени технически познания, умения за експлоатация на 
сложни механизирани съоръжения и способности за самостоятелно вземане на решения при 
работа в динамична и рискова среда.  
Основните дейности, които изпълняват лицата с трета степен на професионална 
квалификация, включват управление на железопътна механизация в транспортен и работен 
режим, следене за безопасното ѝ движение и експлоатационно състояние, своевременно 
реагиране на сигнали и инструкции по време на движение и престой, както и отстраняване на 
дребни технически неизправности. Те извършват диагностика и ремонтни дейности, като 
подготвят РССМ за експлоатация или ремонт, демонтират възли и агрегати, почистват, 
инспектират и възстановяват монтажни единици и детайли, сглобяват обратно съставните части 
и осъществяват следремонтни изпитвания. Извършват измервания и анализ на състоянието на 
метални и други елементи от транспортните средства, използвайки специализирана 
измервателна апаратура. Те умеят да разчитат показанията от устройствата, идентифицират 
отклонения от нормите и оформят техническа документация, свързана с резултатите от 
измерванията и констатациите. 
Лицата извършват цялостен технически контрол и логистика на ремонта – от визуалната 
инспекция и планиране на дейностите, до организация на екипите и проследяване на качеството 
на ремонта. Те носят отговорност за безопасната експлоатация на възложената техника и за 
съответствието на ремонта с техническите изисквания. 
Работата се извършва в динамична и често непредвидима среда – както на открито по 
железопътната инфраструктура, така и в технически бази, работилници и сервизни халета. 
Работното време е гъвкаво, организирано на смени, често включва нощна работа, работа при 
аварийни ситуации и в почивни дни. Трудът изисква висока степен на самоконтрол, отговорност 
и бързо вземане на решения. 
Изисква добро здравословно състояние, съвместимо с работа в условия на шум, вибрации, 
прах и натоварване. Важно е притежанието на личностни качества като внимание към детайла, 
способност за концентрация, техническо мислене, самодисциплина и устойчивост на стрес. 
 
2.3. 
Четвърта степен на професионална квалификация по професията 
Професията 
„Железопътна 
механизация“ 
с 
четвърта 
степен 
на 
професионална 
квалификация подготвя лица, които съчетават задълбочени технически познания с високо ниво 
на отговорност по отношение на безопасността и регулацията на експлоатационните процеси в 
железопътния транспорт.  
Основната трудова дейност на лицата на тази позиция е свързана с оценка, контрол и 
надзор на безопасността на движение на железопътната механизация, включително в 
транспортен и работен режим. Те извършват проверки на съответствието на техническото 
състояние на машините с нормативните и техническите изисквания, анализират действията на 
експлоатационния персонал, проследяват изпълнението на процедурите по безопасност и 
съставят предписания при установени отклонения. Те следят за прилагането на актуалната 
нормативна уредба, участват в разследване на инциденти и осъществяват комуникация с